1. ΑΝΑΓΚ. ΝΟΜΟΣ 2049 της 24 Οκτ./1 Νοεμ. 1939 Περί εισαγωγής και διαθέσεως χλωρικού καλίου. Άρθρ.1.-1.Η εις Ελλάδα εισαγωγή χλωρικού καλίου εν γένει επιτρέπεται μόνον. α)Εις ιδιοκτήτας ή διευθυντάς εργοστασίων, χρησιμοποιούντων τούτο ως πρώτην ή ως βοηθητικήν ύλην δια την παραγωγήν των προϊόντων αυτών. β)Εις φαρμακεμπόρους ή εμπόρους χημικών προϊόντων και γ)Εις φαρμακοποιούς ή ιδιοκτήτας ή διευθυντάς χημικών εργαστηρίων, αποκλειστικώς και μόνον για φαρμακευτικήν ή εργαστηριακήν χρήσιν. 2.Τα, περί ων το εδάφιον α΄ της προηγουμένης παραγράφου 1, εργοστάσια καθορίζονται εκάστοτε δια κοινών αποφάσεων των υπουργών Οικονομικών και Εθνικής Οικονομίας, δημοσιευομένων δια της Εφημερίδος της Κυβερνήσεως. 3.Η παρ’ εκάστου των εν εδαφίοις α΄ και β΄ της παραγράφου 1 του παρόντος άρθρου μνημονευομένων δυναμένη να εισαχθή καθ’ έκαστον οικονομικόν έτος ποσότης χλωρικού καλίου καθορίζεται δι’ ειδικών δι’ έκαστον εισαγωγέα αδειών, εκδιδομένων παρά του Γενικού Χημείου του Κράτους και ανανεουμένων καθ’ έκαστον οικονομικόν έτος. 4.Η υπό των εδ. γ΄ της παραγρ. 1 του παρόντος άρθρου μνημονευομένων εισαγωγή χλωρικού καλίου επιτρέπεται μόνον εφ’ όσον το χλωρικόν κάλιον εισάγεται εντός φιαλών ή δεμάτων περιεκτικότητος ουχί μείζονος του ενός χιλιογράμμου και μόνον κατόπιν ειδικής δι’ εκάστην εισαγωγήν αδείας του Γενικού Χημείου του Κράτους. 5.Οι εισαγωγείς χλωρικού καλίου φαρμακέμποροι ή έμποροι χημικών προϊόντων υποχρεούνται, όπως διαθέτωσι τούτο αποκλειστικώς και μόνον προς εφοδιασμόν των εν εδαφίοις α΄ και γ΄ της παραγρ. 1 του παρόντος  άρθρου μνημονευομένων. Άρθρ.2.-1.Εισαγωγή χλωρικού καλίου επιτρέπεται μόνον δια των Τελωνείων των ευρισκομένων εις πόλεις, εν αις λειτουργούσι Παραρτήματα του Γενικού Χημείου του Κράτους, ως και δια των δι’ αποφάσεων του υπουργού των Οικονομικών οριζομένων εκάστοτε ετέρων τοιούτων. 2.Οι όροι και αι διατυπώσεις, βάσει των οποίων επιτρέπεται η εισαγωγή ως και η διάθεσις ή χρησιμοποίησις χλωρικού καλίου, καθορίζονται εκάστοτε δι’ αποφάσεων των υπουργών Οικονομικών και Εθνικής Οικονομίας, δημοσιευομένων δια της Εφημερίδος της Κυβερνήσεως. ΄Αρθρ.3.-1.Εντός μηνός από της δημοσιεύσεως της πρώτης εκ των εν παραγρ. 2 του άρθρ. 2 προβλεπομένων Υπουργικών αποφάσεων υποχρεούνται οι κατά την έναρξιν της ισχύος του παρόντος κάτοχοι χλωρικού καλίου, όπως δηλώσωσιν εις το εν τη περιφερεία αυτών Παράρτημα του Γενικού Χημείου του Κράτους ή όπου δεν λειτουργεί τοιούτον εις τον αρμόδιον Οικονομικόν Έφορον τας παρ’ αυτών κατεχομένας ποσότητας χλωρικού καλίου. Δια της αυτής δηλώσεως καθορίζεται και η χρήσις, δι’ ην προορίζεται το κατεχόμενον χλωρικόν κάλιον. 2.Εφ’όσον ο κάτοχος χλωρικού καλίου δεν είναι εκ των προσώπων, άτινα κατά το άρθρ. 1 του παρόντος δικαιούνται, όπως εισάγωσι χλωρικόν κάλιον, δέον την παρ’ αυτού κατεχομένην ποσότητα χλωρικού καλίου να διαθέση προς τινα των κατά το άρθρ. 1 δικαιουμένων εισαγωγής χλωρικού καλίου εντός ενός έτους από της υποβολής της δηλώσεως. 3.Η προς ην υπεβλήθη η δήλωσις αρχή, επαληθεύει ταύτην και χορηγεί άδειαν κατοχής χλωρικού καλίου ή εκδίδει άδειαν δια την μεταφοράν και διάθεσιν αυτού εις τινα των κατά τον παρόντα νόμον δικαιουμένων να εισάγωσι χλωρικόν κάλιον. 4.Εφ’ όσον ο κάτοχος δεν είναι εκ των κατά το άρθρ. 1 δικαιουμένων, όπως εισάγωσι χλωρικόν κάλιον, η εκδιδομένη άδεια κατοχής ισχύει επί εν έτος από της εκδόσεώς της, εντός δε του χρονικού τούτου διαστήματος υποχρεούται ο κάτοχος χλωρικού καλίου, όπως διαθέση τούτο προς τινα των κατά τον παρόντα νόμον δικαιουμένων, όπως εισάγωσι χλωρικόν κάλιον, λαμβάνων την προς τούτο άδειαν μεταφοράς και διαθέσεως. Σελ. 265 - 778 Εισαγωγή χλωρικού καλίου 11.Ζ.γ.1 Άρθρ.4.-1.Τα εισάγοντα χλωρικόν κάλιον ή χρησιμοποιούντα τούτο ως πρώτην ή βοηθητικήν ύλην εργοστάσια, ως και τα καταστήματα ή πρατήρια τα κατέχοντα ή διαθέτοντα χλωρικόν κάλιον, διατελούσιν υπό τον έλεγχον των Χημικών του Γενικού Χημείου του Κράτους, εις πόλεις δε ένθα δεν λειτουργούσι Παραρτήματα του Γενικού Χημείου του Κράτους υπό τον έλεγχον της δι’ αποφάσεως του υπουργού των Οικονομικών οριζομένης εκάστοτε Δημοσίας Αρχής. Υπό τον έλεγχον των αυτών υπαλλήλων διατελεί και τα οπωσδήποτε κατεχόμενον ή διατιθέμενον χλωρικόν κάλιον. 2.Οι εντεταλμένοι τον κατά την προηγουμένην παράγραφον έλεγχον Χημικοί ή άλλοι δημόσιοι υπάλληλοι δικαιούνται και υποχρεούνται, όπως προβαίνωσιν εις οιανδήποτε έρευναν προς εξακρίβωσιν τυχόν παραβάσεων του παρόντος νόμου, όπως βεβαιώσι τας υποπιπτούσας εις την αντίληψιν αυτών παραβάσεις και όπως κατάσχωσι τα κατά τον παρόντα νόμον υποκείμενα εις κατάσχεσιν, συντάσσοντες περί πάντων τούτων πρωτόκολλα. Οι αυτοί υπάλληλοι, εν τη άνω καθοριζομένη δικαιοδοσία των, δικαιούνται, όπως εισέρχωνται εις τα εργοστάσια, αποθήκας, καταστήματα ή πρατήρια, ένθα χρησιμοποιείται ή αποθηκεύεται χλωρικόν κάλιον, ή υπάρχουσι βάσιμοι υπόνοιαι ότι χρησιμοποιείται ή είναι εναποθηκευμένον τοιούτο και ενεργώσι τη συνδρομή της Αστυνομικής Αρχής ή και άνευ τοιαύτης, ερεύνας προς ανακάλυψιν παραβάσεων του παρόντος νόμου. Άρθρ.5.-1.Οι παραβάται των διατάξεων του παρόντος νόμου ως και οι συνεργοί τούτων, τιμωρούνται δια φυλακίσεως ενός μηνός μέχρις ενός έτους, επιβαλλομένης υπό του αρμοδίου Πλημμελειοδικείου, εις ο παραπέμπονται οι υπεύθυνοι μόνον κατόπιν αποφάσεως του κατωτέρω αναφερομένου Διοικητικού Δικαστηρίου δυναμένου να μη παραπέμπη αυτούς προς ποινικήν δίωξιν και να αίρη εν τη περιπτώσει ταύτη την επιβληθείσαν κατάσχεσιν. 2.Το χλωρικόν κάλιον το ευρισκόμενον εις χείρας προσώπων μη δικαιουμένων κατά τον παρόντα νόμον να κατέχωσιν αυτό κατάσχεται, η δε επικύρωσις της κατασχέσεως και η δήμευσις αυτού απαγγέλλεται δια της αποφάσεως μεν του αρμοδίου Πλημμελειοδικείου εις ο τυχόν παραπέμφθη η υπόθεσις προς άσκησιν ποινικής διώξεως των υπευθύνων, δι’ αποφάσεως δε του αρμοδίου Προέδρου των Πρωτοδικών, εφ’ όσον δια της αποφάσεως του κατωτέρω αναφερομένου Διοικητικού Δικαστηρίου οι παραβάται δεν παρεπέμφθησαν προς ποινικήν δίωξιν. Σελ. 266 3.Πλην της ως άνω ποινικής διώξεως αι παραβάσεις του παρόντος νόμου τιμωρούνται και δια προστίμου (από 500 μέχρις 100.000 δραχμών), εν υποτροπή δε μέχρι του τριπλασίου του ποσού τούτου, διά τε τους αυτουργούς και τους συνεργούς αυτών. Το πρόστιμον τούτο επιβάλλεται διοικητικώς κατά πρώτον μεν βαθμόν παρά των αρμοδίων Προϊσταμένων των Παραρτημάτων του Γενικού Χημείου του Κράτους ή όπου δεν υφίστανται τοιαύτα παρά των αρμοδίων Οικονομικών Εφόρων, εις δεύτερον δε βαθμόν υπό του κατά το άρθρ. 21 του νόμου 971/1917 «περί φορολογίας του οινοπνεύματος» (τόμος 28) Διοικητικού Δικαστηρίου των παραβάσεων της φορολογίας του οινοπνεύματος. Δια της υπ’ αριθ. 4565 της 26 Ιαν./7 Φεβρ. 1951 αποφάσεως Υπ. Οικονομικών, εκδοθείσης βάσει του άρθρ. 6 Νόμ. 1757/1944 (τόμ. 5) και του Νόμ. 18/1944 (τόμ. 26), το ανώτατον όριον των επιβαλλομένων προστίμων της ανωτέρω παραγράφου ωρίσθη εις δραχ. 10.000.000. 4.Δια την εκδίκασιν εν γένει και την περαιτέρω διαδικασίαν προς άσκησιν της ποινικής διώξεως εφαρμόζονται αι σχετικαί διατάξεις του ειρημένου νόμου 971, ως ούτος ετροποποιήθη και συνεπληρώθη δια μεταγενεστέρων νομοθετημάτων. 5.Μέχρι του ημίσεος των επιβαλλομένων κατά τον παρόντα νόμον προστίμων αποδίδεται, μετά την είσπραξιν, δια της πράξεως του Προϊσταμένου του Παραρτήματος του Γενικού Χημείου του Κράτους ή του Οικονομικού Εφόρου ή δια της αποφάσεως του Διοικητικού Δικαστηρίου εις τους ανακαλύψαντας και συμπράξαντας προς ανακάλυψιν της παραβάσεως μηνυτάς. 6.Αι παραβάσεις του παρόντος παραγράφονται μετά τριετίαν από της ανακαλύψεώς των. Η παραγραφή διακόπτεται δια της ενεργείας οιασδήποτε διοικητικής ή ανακριτικής πράξεως. Άρθρ.6.-Ο έλεγχος και η εφαρμογή των διατάξεων του παρόντος νόμου ανατίθεται εις το Γενικόν Χημείον του Κράτους. - 779 11.Ζ.γ.1 Εισαγωγή χλωρικού καλίου 